**POLITIKA**

**ZAŠTITE PODATAKA O LIČNOSTI UNIJE POSLODAVACA SRBIJE**

**UVOD**

Svesna važnosti zaštite podataka o ličnosti, UNIJA POSLODAVACA SRBIJE, sa sedištem u Beogradu, Zemun, Ul. Stevana Markovića br. 8, Matični broj: 17055666; PIB: 100059711 (u daljem tekstu: UPS), prema svim podacima o ličnosti do kojih dalazi tokom svog rada i u vezi sa radom, ponaša se odgovorno i odlučna je u nameri da postigne celovitu usklađenost sa svim pravnim obavezama u vezi sa ovom oblašću ne ograničavajući se samo na *Zakon o zaštiti podataka o ličnosti* („Sl. glasnik RS“, broj: 87/2018, u daljem tekstu: Zakon).

Politika zaštite podataka o ličnosti Unije poslodavaca Srbije (u daljem tekstu: Politika), sadrži detaljan prikaz aktivnosti u vezi sa obradom podataka o ličnosti koje organizuje i sprovodi UPS kao rukovalac, ali i sve informacije od značaja za lica na koja se podaci odnose.

**OSNOVNI PODACI O UNIJI POSLODAVACA SRBIJE**

Unija poslodavaca Srbije је udruženje poslodavaca, samostalna demokratska i nezavisna organizacija u koju poslodavci dobrovoljno stupaju radi predstavljanja, unapređenja i zaštite svojih poslovnih, ekonomskih i socijalnih prava i sloboda, u skladu sa Ustavom, potvrđenim međunarodnim ugovorima i opšteprihvaćenim pravilima međunarodnog prava, zakonom, Statutom, dobrim poslovnim običajima i poslovnim moralom.

UPS je osnovana za teritoriju Republike Srbije.

UPS je jedinstvena organizacija organizovana po sektorskom principu, radi kvalitetnijeg i efikasnijeg zastupanja interesa svake pojedinačne grane privrede.

UPS svoju misiju ostvaruje kroz: Zaštitu prava i interesa poslodavaca na području radno-socijalnog, kompanijskog, privrednog, poreskog i carinskog prava, prava industrijske svojine i slobodne tržišne utakmice, te drugih područja zakonodavstva, saglasno pravnom položaju UPS; Razvoj socijalnog dijaloga i kolektivnog pregovaranja u pitanjima od značaja za ostvarivanje ekonomskih i socijalnih prava i sloboda kroz učešće u radu socijalno-ekonomskih saveta na nacionalnom, pokrajinskom i lokalnom nivou, strukturalnog prilagođavanja privrede, kao i drugih pitanja koja u skladu sa zakonom i međunarodnim standardima predstavljaju legitimne aktivnosti UPS; Zastupanje interesa poslodavaca u odnosima sa zakonodavnom i izvršnom vlašću, organima državne uprave, teritorijalne autonomije i lokalne samouprave, javnim službama, ustanovama, sindikatima, udruženjima i drugim pravnim subjektima; Zastupanje interesa poslodavaca u bipartitnim, tripartitnim i multipartitnim organima i telima na odgovarajućem nivou; Monitoring i analizu podataka koji se odnose na privredne tokove, ekonomsku i socijalnu politiku, tržište rada, javnu upravu i drugo, a koji su od interesa za njene članove; Predlaganje inincijativa za kreiranje zakonodavnog ambijenta podsticajnog za održiv privredni rast; Učešće u izradi nacrta i predloga zakona i drugih propisa koji su od interesa za poslodavce; Razvoj preduzetništva, malih i srednjih privrednih društava u skladu sa međunarodnim aktima i standardima; Osnivanje i razvoj granskih i teritorijalnih organizacija poslodavaca i njihovo povezivanje; Pružanje savetodavnih usluga poslodavcima; Promociju savremenih metoda i tehnika upravljanja kompanijama; Promociju etičkih načela poslovanja; Pripremu i realizaciju programa i projekata u skladu sa misijom i vizijom UPS; Saradnju sa privrednim institucijama i asocijacijama iz zemlje; Saradnju sa stranim diplomatsko-konzularnim predstavništvima i međunarodnim institucijama, agencijama i organizacijama koje deluju u Srbiji; Pozicioniranje UPS kroz promovisanje, predstavljanje i saradnju u okviru globalnih procesa ekonomske i pravne saradnje na domaćem, evropskom i širem međunarodnom planu, u skladu sa potvrđenim međunarodnim ugovorima i opšteprihvaćenim pravilima međunarodnog prava, zakonom i Statutom; Unapređenje pozicije UPS kao člana u Međunarodnoj organizaciji poslodavaca i organizaciji BusinessEurope, kao i saradnja sa međunarodnim organizacijama koje se bave socijalnim dijalogom (Međunarodna organizacija rada i druge organizacije); Saradnju sa međunarodnim organizacijama i institucijama iz sistema Evropske unije, Ujedinjenih nacija, Međunarodnog monetarnog fonda, Svetske banke i drugim organizacijama; druge poslove u skladu sa Ustavom, potvrđenim međunarodnim ugovorima i opšteprihvaćenim pravilima međunarodnog prava, zakonom i ovim statutom, a koji predstavljaju legitimne aktivnosti UPS.

UPS može pristupati organizacijama poslodavaca organizovanim na međunarodnom i regionalnom nivou, u skladu sa zakonom i Statutom.

Član UPS može biti: poslodavac - domaće, odnosno strano pravno ili fizičko lice - preduzetnik koji zapošljava, odnosno radno angažuje, jedno ili više lica (u svojstvu pojedinačnog člana) i udruženje poslodavaca registrovano u skladu sa zakonom (u svojstvu kolektivnog člana).

Članstvo u UPS je dobrovoljno. Pristupanjem u članstvo UPS, poslodavac - član UPS stiče pravo predstavljanja, unapređenja i zaštite svojih poslovnih, ekonomskih i socijalnih prava i sloboda, saglasno odredbama Statuta.

UPS vodi Registar članova u pisanoj formi (Registar pristupnica i sporazuma o pristupanju) i elektronskoj formi (Elektronska baza članstva), u skladu sa zakonom i Satutom.

Status člana UPS stiče se na osnovu popunjene i potpisane pristupnice od strane ovlašćenog lica poslodavca (pojedinačni član), odnosno zaključenog sporazuma o pristupanju udruženja poslodavaca UPS od strane ovlašćenog lica udruženja (kolektivni član), i plaćene članarine.

Članovi udruženja poslodavaca, postaju članovi UPS, danom zaključivanja sporazuma o pristupanju.

Član UPS ima pravo na predstavljanje, unapređenje i zaštitu svojih poslovnih, ekonomskih i socijalnih prava i sloboda od strane UPS, saglasno odredbama Statuta.

Član UPS, ima prava da: aktivno učestvuje u radu UPS i radu njenih organa; daje mišljenja, predloge, inicijative u vezi sa aktivnostima UPS; bira i bude biran u organe i tela u kojima je UPS predstavljena; koristi sve usluge koje pruža UPS; bude redovno informisan o radu UPS; ostvaruje druga prava, u skladu sa zakonom i Statutom.

Član UPS, ima obavezu da: poštuje Statut i druge akte UPS, neguje i poštuje dobre poslovne običaje i poslovni moral i štiti ugled UPS; zastupa i ostvaruje ciljeve, programska načela i stavove UPS; pruža informacije, koje su neophodne radi obavljanja delatnosti UPS, a koje nisu aktima samog člana propisane kao poslovna tajna; blagovremeno, u pisanoj formi dostavlja UPS sve informacije od značaja za vođenje Registra članova UPS; uredno plaća članarinu za članstvo u UPS i ispunjava druge obaveze, u skladu sa zakonom i Statutom.

Status člana UPS prestaje: istupanjem člana iz UPS; prestankom pravnog subjektiviteta člana; isključenjem člana iz UPS saglasno odredbama Statuta; stavljanjem van snage sporazuma o pristupanju UPS ili istekom roka, ako je sporazum zaključen na određeno vreme; prestankom postojanja UPS.

Član UPS koji istupa iz UPS, odnosno član koji je brisan iz registra nadležnog državnog organa, dužan je da UPS dostavi pisanu izjavu o istupanju, odnosno nastalim promenama, i da izmiri sve svoje preuzete obaveze prema istoj.

Kao dan prestanka članstva u UPS, smatra se dan dostavljanja pisana izjave UPS, odnosno dan izmirenja dospelih obaveza prema UPS, a u slučaju isključenja iz UPS, dan donošenja konačne odluke o isključenju.

Članu UPS kojem je članstvo prestalo saglasno odredbama Statuta ne pripada pravo na povraćaj članarine.

Članu UPS kojem je članstvo prestalo saglano odredbama Statuta, izdaje se potvrda, koju potpisuje direktor UPS.

Organi UPS su: Skupština, Predsedništvo, predsednik, Izvršni odbor i generalni sekretar.

Organi UPS mogu obrazovati tela trajnog ili privremenog karaktera, u skladu sa zakonom i ovim statutom. Prilikom obrazovanja tela UPS, utvrđuje se njegov sastav, zadaci i dr. Radno telo podnosi pisane izveštaje organu koji ga je obrazovao.

Radi obavljanja poslova i aktivnosti, UPS u određenim aspektima svog poslovanja prikuplja i obrađuje podatke o ličnosti svojih zaposlenih, ali i podatke o ličnosti drugih lica, lica zaposlenih u privrednim društvima članovima UPS, podatke o ličnosti učesnika događaja koje organizuje UPS poput seminara, edukacija, zatim podatke o ličnosti lica koje koriste različite vrste usluga koje pruža UPS, i podatke o ličnosti lica u sklopu ostalih aktivnosti koje u svom poslovanju obavlja.

Osim toga, UPS prikuplja i obrađuje podatke o ličnosti sa audio i video zapisa sa događaja koje organizuje.

Takođe, prilikom posete internet prezentacije i ostalih internet portala u vlasništvu UPS može doći do obrade podataka o ličnosti posetioca internet stranica. UPS koristi i većinu modernih kanala komunikacije sa svojim članovima i javnošću, Facebook i Instagram stranica, Twitter i sl. U određenoj meri, podaci o ličnosti se mogu pronaći i u takvim vidovima komunikacije.

UPS poslodavaca Srbije u delovima koji slede daje detaljan prikaz koje vrste podataka o ličnosti obrađuje, kategorije lica na koje se podaci odnose, pravni osnov i svrhu obrade, kao i prava lica na koje se podaci odnose.

**ZNAČENJE POJEDINIH IZRAZA**

Za potrebe ove politike, pojedini izrazi imaju sledeće značenje:

* *Podatak o ličnosti* - svaki podatak koji se odnosi na fizičko lice čiji je identitet određen ili odrediv, neposredno ili posredno, posebno na osnovu oznake identiteta, kao što je ime i identifikacioni broj, podatak o lokaciji, identifikator u elektronskim komunikacionim mrežama ili jednog, odnosno više obeležja njegovog fizičkog, fiziološkog, genetskog, mentalnog, ekonomskog, kulturnog i društvenog identiteta;
* *Lice na koje se podaci odnose* - fizičko lice čiji se podaci o ličnosti obrađuju;
* *Rukovalac* - Unija poslodavaca Srbije/UPS, s obzirom na to da ona određuje svrhu i način obrade podataka o ličnosti;
* *Obrađivač* - fizičko ili pravno lice koje obrađuje podatke o ličnosti u ime Rukovaoca;
* *Obrada podataka o ličnosti* - svaka radnja ili skup radnji koje se vrše automatizovano ili neautomatizovano sa podacima o ličnosti ili njihovim skupovima, kao što su prikupljanje, beleženje, razvrstavanje, grupisanje, strukturisanje, pohranjivanje, upodobljavanje ili menjanje, otkrivanje, uvid ili davanje na uvid, upotreba, otkrivanje prenosom, odnosno dostavljanjem, umnožavanje, širenje ili na drugi način činjenje dostupnim, upoređivanje ili grupisanje, ograničavanje, brisanje ili uništavanje (u daljem tekstu: obrada);
* *Poverenik* - Poverenik za informacije od javnog značaja i zaštitu podataka o ličnosti.

Svi ostali izrazi koji nisu izričito obuhvaćeni, ali se pominju u Politici imaju isto značenje kao u Zakonu.

**NAČELA OBRADE PODATAKA O LIČNOSTI**

Rukovalac je dužan da poštuje sva načela obrade propisana u Zakonu, odnosno:

* Svaka obrada mora biti zakonita, poštena i transparentna što, između ostalog, podrazumeva:
* da je zasnovana na odgovarajućem pravnom osnovu (zavisno od svrhe obrade i kategorije lica na koje se podaci odnose),
* podaci o ličnosti se prikupljaju i obrađujuju na pošten i pravičan način, odnosno način kojim se poštuju prava lica na koje se podaci odnose, ali i obaveze propisane Zakonom,
* sva lica na koja se podaci odnose su prethodno potpuno obaveštena o svim značajnim aspektima obrade na jednostavnom i razumljivom jeziku, između ostalog ova politika je objavljena i dostupna svim licima na koje se podaci odnose. Rukovalac je uvek spreman da pruži sve informacije koje su od značaja za lice na koje se podaci odnose;
* Podaci o ličnosti se prikupljaju i obrađuju za konkretno određenu, izričitu, opravdanu i zakonitu svrhu (ograničenje u odnosu na svrhu obrade);
* Podaci o ličnosti moraju biti primereni, bitni i ograničeni na ono što je neophodno u odnosu na svrhu obrade (minimizacija obrade u kontekstu svrhe);
* Prikupljeni podaci o ličnosti moraju biti tačni (onako kako su pribavljeni od lica na koje se podaci odnose) i, ako je to neophodno, ažurirani (tačnost podataka);
* Podaci o ličnosti se čuvaju u obliku koji omogućava identifikaciju lica samo u roku neophodnom da se konkretna svrha ostvari (ograničenje čuvanja);
* Obrada se sprovodi na način koji obezbeđuje odgovarajuću zaštitu podataka o ličnosti, pre svega od neovlašćene i nezakonite obrade, slučajnog gubitka, uništenja ili oštećenja primenom odgovarajućih organizacionih, kadrovskih i tehničkih mera (integritet i poverljivost).

**VRSTE PODATAKA O LIČNOSTI I KATEGORIJE LICA NA KOJE SE PODACI ODNOSE**

Rukovalac, u zavisnosti od kategorije lica na koje se podaci odnose, obrađuje sledeće vrste podatka o ličnosti:

* Od zaposlenih i radno angažovanih lica prikupljaju se i obrađuju podaci o ličnosti u skladu sa pozitivnim propisima koji uređuju oblast radnih odnosa i propisima koji regulišu oblast koja se odnosi na plaćanje zarada i drugih naknada zaposlenima, odnosno radno angažovanim licima. Ova vrsta obrade neophodna je u cilju poštovanja pravnih obaveza Rukovaoca u smislu člana 12. stav 1. tačka 3) Zakona;
* Od kandidata za zaposlenje ili radno angažovanje prikupljaju se i obrađuju podaci o ličnosti koji se nalaze u radnoj biografiji (CV), kao što su ime i prezime, datum i mesto rođenja, adresa prebivališta, kontakt podaci poput broja telefona, elektronske pošte i ostalih podataka. Ova vrsta obrade vrši se na osnovu pristanka lica na koje se podaci odnose u smislu člana 12. stav 1. tačka 1) Zakona ili na zahtev lica na koje se podaci odnose u smislu člana 12. stav 1. tačka 2) Zakona;
* Od članova UPS, zastupnika pravnih lica i drugih ovlašćenih lica, prikupljaju se i obrađuju podaci o ličnosti u skladu sa pozitivnim propisima koji uređuju ovu oblast;
* Od lica koja koriste neki vid usluge koje pruža UPS obrađuju se podaci o ličnosti koji su neophodni za pružanje te usluge (ime i prezime, naziv privrednog subjekta, funkcija koju obavlja u privrednom subjektu, adresa elektronske pošte, kontakt telefon). Kada je u pitanju zaključenje ugovora sa UPS, u predugovornoj fazi se vrši obrada na zahtev lica koje je druga ugovorna strana, zatim se obrađuju podaci o ličnosti neophodni za ispunjenje ugovorne obaveze Rukovaoca (u fazi važenja ugovora) i podaci o ličnosti koji se po osnovu zakonskih propisa, čuvaju po isteku ugovornog odnosa (postugovorna faza.) Ova obrada neophodna je za izvršenje ugovora zaključenog sa licem na koje se podaci odnose ili za preduzimanje radnji, na zahtev lica na koje se podaci odnose, pre zaključenja ugovora u smislu člana 12. stav 1. tačka 2) Zakona, odnosno u cilju poštovanja pravnih obaveza Rukovaoca u člana 12. stav 1. tačka 3) Zakona;
* Od posetilaca internet prezentacije UPS prikupljaju se i obrađuju podaci o ličnosti kao što su ime i prezime, korisničko ime i lozinka, IP adresa.
* Od posetilaca događaja koje UPS organizuje prikupljaju se i obrađuju podaci kao što su ime i prezime, naziv privrednog subjekta posetioca, elektronska pošta, kontakt telefon, foto ili video zapis koji može da sadrži podatke o ličnosti (sliku lica čije podatke prikuplja). Pravni osnov za ovaj vid obrade podataka o ličnosti je pristanak lica na koje se podaci odnose u smislu člana 12. stav 1. tačka 1) Zakona;
* Od lica koja komuniciraju ili stupaju u kontakt sa UPS prikupljaju se i obrađuju podaci o ličnosti kao što su ime i prezime i drugi podaci koje lice na koje se podaci odnose da UPS. Pravni osnov za ovaj vid obrade podataka o ličnosti je pristanak lica na koje se podaci odnose u smislu člana 12. stav 1. tačka 1) Zakona.

**SVRHA OBRADE PODATAKA O LIČNOSTI**

Unija poslodavaca Srbije koristi podatke o ličnosti u sledeće svrhe:

* Ispunjavanje pravnih obaveza u meri u kojoj je to propisano (u vezi sa zaposlenima i radno angažovanim licima, zastupnicima/predstavnicima UPS, zakonskim zastupnicima i zaposlenima kod privrednih subjekata članova UPS i drugim licima čiji se podaci obrađuju u obimu propisanom zakonom);
* Pripremanje, zaključivanje i ispunjenje ugovora (u vezi sa kandidatima za zapošljavanje, članovima UPS, kao i svim drugim fizičkim ili pravnim licima koja zaključuju ugovore sa UPS neposredno ili kao zastupnici/predstavnici);
* Fizička zaštita poslovne imovine, poslovnog prostora i čuvanja sigurnog okruženja za zaposlene, na način da su zaštićena osnovna prava lica na koje se podaci odnose (identifikacija itd.);
* Komunikacija sa licem na koje se podaci odnose na njegov zahtev (lica koja na bilo koji način stupaju u kontakt sa UPS, putem elektronske pošte, internet prezentacije, telefonskim putem itd.);
* Analiza podataka (koja se odnosi na sve podatke o licima koja koriste internet prezentaciju UPS, Facebook, Instagram itd.);
* Poboljšanje aktivnosti UPS, na osnovu povratnih informacija (u vezi sa licima na koje se podaci odnose, osim zaposlenih i kandidata za zapošljavanje);
* Kreiranje i upravljanje onlajn profilima (za učesnike internet prezentacije i ostalih internet portala u vlasništvu UPS);
* Slanje informacija o aktivnostima UPS i novostima (Newsletter i drugi slični informativni materijali - za fizička lica unutar članova UPS (zakonski zastupnici i zaposleni u pravnim licima članovima UPS ili preduzetnici) i druga lica koja za ovu svrhu pružaju informisani pristanak).

**PRAVNI OSNOV**

U zavisnosti od svrhe za koju se podaci prikupljaju i kategorije lica na koje se podaci odnose obrada podataka o ličnosti vrši se na osnovu:

* Pristanka lica na koje se podaci odnose (član 12. stav 1. tačka 1) Zakona), uz prethodno obaveštenje lica na koje se podaci odnose o svim bitnim aspektima obrade. Pristanak lica na koje se podaci odnose je dobrovoljan, izričit, informisan i nedvosmislen i može se opozvati u bilo kom trenutku;
* Izvršenja ugovora, tj. za preduzimanje radnji pre zaključenja ugovora (član 12. stav 1. tačka 2) Zakona), samo u obimu neophodnom za tu svrhu;
* Zaštite legitimnog interesa UPS ili legitimnog interesa trećih lica (član 12. stav 1. tačka 6) Zakona), samo izuzetno, radi ostvarivanja legitimnog interesa kao što je fizička zaštita poslovne imovine, poslovnog prostora, čuvanja sigurnog okruženja za zaposlene i sl., ali na način da su zaštićena osnovna prava lica na koje se podaci odnose (video nadzor, identifikacija itd.).

**OBRAĐIVAČI, PRIMAOCI, KORISNICI PODATAKA I OSTALA LICA**

Podaci o ličnosti koje Unija poslodavaca Srbije prikuplja i obrađuje mogu biti povereni:

* Nadležnim državnim organima kao primaocima ili grupi primalaca i korisnika u skladu sa zakonom;
* Privrednim subjektima za fizičko obezbeđenje kao obrađivačima;
* Privrednim subjektima koje izrađuju softver za obradu podataka o ličnosti kao obrađivačima;
* Privrednim subjektima koje održavaju informaciono komunikacione sisteme UPS kao obrađivačima;
* Hosting privrednim subjektima kao obrađivačima;
* Drugim fizičkim i pravnim licima koja spadaju u kategoriju obrađivača podataka, primaoca podataka ili korisnika podataka, u skladu sa važećim zakonima i propisima.

Podaci o ličnosti mogu se poveriti nadležnim državnim organima ako je to neophodno za ispunjenje pravnih obaveza UPS, pod uslovom da je korišćenje podataka o ličnosti od strane državnih organa ograničeno na minimum potreban za ispunjavanje konkretnih pravnih zahteva.

Unija poslodavaca Srbije, kao rukovalac, sa obrađivačima zaključuje Ugovor o poverenoj obradi podataka o ličnosti, kojim se uređuje položaj obrađivača, njegovi zadaci u odnosu na obradu podataka, mere zaštite koje je dužan da primenjuje i druga bitna pitanja u vezi sa obradom podataka o ličnosti koja se vrši u ime UPS.

Većinu radnji obrade podataka sprovode obrađivači koji su registrovani i obavljaju svoju delatnost na teritoriji Republike Srbije. Međutim, neke od radnji obrade podataka mogu pružiti i obrađivači koji su registrovani i obavljaju delatnost u EU ili trećim zemljama.

Transfer u takve zemlje se obavlja:

* Na osnovu odluke o adekvatnosti za zemlje EU/EEA zemlje u skladu sa članom 64. Zakona. Prekogranični transfer u ove zemlje je slobodan (bez prethodnog odobrenja Poverenika) u skladu sa stavom 2. istog člana;
* Na osnovu adekvatnih garancija u skladu sa članom 65. stav 2. tačka 2) Zakona, tj. na osnovu sporazuma (Ugovori o prenosu podataka o ličnosti) koji uključuje standardne klauzule o zaštiti podataka koje donosi Poverenik.

Obrađivač može angažovati podobrađivače samo uz prethodnu posebnu saglasnost UPS datu u pisanom obliku i uz obavezu da sa takvim licem zaključi ugovor u zavisnosti od sedišta podobrađivača ili da se obaveže drugim dokumentom koji će obezbeđivati najmanje isti nivo zaštite kao pomenuti ugovori.

**PRAVA LICA NA KOJE SE PODACI ODNOSE**

Lice na koje se podaci o ličnosti odnose ima sledeća prava:

* Pravo na obaveštavanje o ličnim podacima koji se obrađuju (član 23. Zakona);
* Pravo na opoziv pristanka - opoziv dovodi do prekida bilo koje dalje radnje obrade, s tim da se obrada podataka izvršena pre opoziva saglasnosti smatra zakonitom (član 15. stav 3. Zakona);
* Pravo pristupa podacima o ličnosti koji se obrađuju - pravo da podnese zahtev rukovaocu o tome da li se njegovi podaci o ličnosti obrađuju i koja je svrha obrade. U slučaju takvog zahteva, rukovalac je dužan da besplatno dostavi kopiju podataka o ličnosti koji su predmet obrade, odnosno može da zahteva naknadu nužnih troškova za izradu dodatnih kopija, a ako se zahtev dostavlja elektronskim putem i informacije se dostavljaju u uobičajeno korišćenom u elektronskom obliku (član 26. Zakona);
* Pravo na ispravku - pravo na ispravku netačnih ličnih podataka bez odlaganja (član 29. Zakona);
* Pravo na brisanje (pravo na zaborav) - pravo da zahteva brisanje podataka o ličnosti ako su uslovi iz člana 30. Zakona ispunjeni;
* Pravo na ograničenje obrade - pravo da zahteva ograničenje obrade ako su uslovi iz člana 31. Zakona ispunjeni;
* Pravo na prenosivost podataka - pravo da primi podatke o ličnosti, u strukturisanom, uobičajeno korišćenom i elektronski čitljivom obliku, kao i pravo da prenese podatke drugom rukovaocu (član 36. Zakona);
* Pravo na prigovor - pravo lica na koje se podaci odnose da u svakom trenutku može podneti prigovor na obradu podataka o ličnosti u skladu sa članom 37. Zakona;
* Prava u vezi automatizovanog donošenja pojedinih odluka, uključujući profilisanje - pravo da se na njega ili nju ne primenjuje odluka doneta isključivo na osnovu automatizovane obrade, uključujući i profilisanje u skladu sa članom 38. Zakona;
* Pravo na obaveštavanje lica o povredi podataka o ličnosti - pravo da bude obavešten o povredi podataka o ličnosti, ako ta povreda može da proizvede visok rizik po prava i slobode fizičkih lica u skladu sa članom 53. Zakona;
* Pravo da podnese pritužbu Povereniku - ako smatra da je obrada podataka o njegovoj ličnosti izvršena suprotno odredbama Zakona (član 82. Zakona);
* Pravo na sudsku zaštitu protiv odluke Poverenika (član 83. Zakona) i ako smatra da mu je, suprotno zakonu, od strane rukovaoca ili obrađivača radnjom obrade povređeno pravo propisano Zakonom (član 84.)
* Pravo na naknadu štete - ako je pretrpeo materijalnu ili nematerijalnu štetu zbog povrede odredaba Zakona (član 86.).

Kontakt organa zaduženog za zaštitu podataka o ličnosti u Republici Srbiji:

Poverenik za informacije od javnog značaja i zaštitu podataka o ličnosti, adresa: Bulevar Kralja Aleksandra broj 15, 11120 Beograd, Republika Srbija; elektronska pošta: [office@poverenik.rs](mailto:office@poverenik.rs).

Poverenik će pružiti licu na koje se podaci odnose sve bitne informacije koje se tiču njegovih prava propisanih Zakonom.

**MERE ZAŠTITE PODATAKA O LIČNOSTI**

Unija poslodavaca Srbije kao rukovalac teži da ostavri najviše standarde u pogledu zaštite podataka o ličnosti i shodno tome primenjuje sve neophodne organizacione, tehničke i kadrovske mere da bi obezbedila zaštitu podataka o ličnosti od slučajnog, protivpravnog ili neovlašćenog uništenja, gubitka, otuđenja, dvosmislenosti, pristupa, objavljivanja ili korišćenja uključujući i:

* + Mere tehničke zaštite;
  + Kontrolu fizičkog pristupa sistemima gde su podaci o ličnosti pohranjeni;
  + Kontrolu pristupa podacima;
  + Kontrolu prenosa podataka;
  + Kontrolu unosa podataka o ličnosti;
  + Kontrolu dostupnosti podataka,
  + Ostale mere informacione bezbednosti;
  + Sve ostale mere neophodne za obezbeđivanje adekvatnog nivoa zaštite podataka o ličnosti.

Treća lica koja imaju pristup ili na drugi način obrađuju podatke o ličnosti, uključujući zajedničke rukovaoce, su takođe obavezna da postupaju u skladu sa navedenim merama.

**ROK ČUVANJA PODATAKA**

Unija poslodavaca Srbije obrađuje podatke o ličnosti u vremenskom okviru koji je adekvatan za ispunjenje određene svrhe:

* U slučaju da su podaci o ličnosti prikupljeni na osnovu prethodno pribavljene saglasnosti, podaci se brišu ili anonimiziraju bez odlaganja u roku ne dužem od 10 dana od povlačenja saglasnosti;
* Podaci o ličnosti kandidata za zasnivanje radnog odnosa čuvaju se do završetka postupka selekcije kandidata i brišu se u roku od 10 dana po završetku istog. Nakon završetka postupka selekcije podaci o ličnosti kandidata se čuvaju samo ako kandidat koji je obavešten o tome pristane, u smislu člana 12. stav 1. tačke 1) Zakona, da se njegovi podaci čuvaju u svrhu ostvarivanja kontakta u slučaju buduće potrebe za zaposlenjem u periodu od godinu dana. Lice na koje se podaci odnose može povući svoj pristanak pre završetka procesa selekcije u kom slučaju više neće biti u mogućnosti da bude izabran na određeno radno mesto;
* Podaci o ličnosti lica/zastupniku pravnog lica i dr. koje vrše zakup od UPS se u roku od dve godine od isteka ugovora;
* Podaci o ličnosti lica koja učestvuju na nekom događaju (obuka, seminar i sl.) u organizaciji UPS čuvaju se u roku od godinu dana od dana održavanja događaja;
* Podaci o ličnosti lica koji se obraćaju UPS upitom čuvaju se u roku od dve godine od odgovora na upit;
* Podaci o ličnosti koji se prikupljaju od lica koji učestvuju u radu organa i tela UPS čuvaju se u roku od četiri godine od prestanka mandata;
* Podaci o ličnosti predavača angažovanih od strane UPS čuvaju se u roku od tri godine od dostavljanja biografija;
* Podaci o ličnosti koji se obrađuju na osnovu zaključenog ugovora, čuvaju se u roku od 10 godina od dana izvršenja ugovora, odnosno prestanka važenja ugovora;
* Podaci o ličnosti koji se prikupljaju za potrebe računa se čuvaju 10 godina u skladu sa Zakonom o porezu na dodatu vrednost.

**KAKO NAM SE MOŽETE OBRATITI SA PITANJIMA U VEZI SA VAŠIM LIČNIM PODACIMA?**

Kao lice na koje se podaci o ličnosti odnose ovlašćeni ste da se obratite Srđanu Drobnjakoviću - licu za zaštitu podataka o ličnosti koje je odredila Unija poslodavaca Srbije, za sva pitanja u vezi sa obrađivanjem Vaših podataka o ličnosti, uključujući i ostvarivanje Vaših prava kako je objašnjeno ovom politikom, putem elektronske pošte: zastitapodataka@poslodavci.rs, pisanim putem, na adresu: Unija poslodavaca Srbije, Ul. Stevana Markovića br. 8, Beograd, Zemun 11080 ili usmeno, pozivom na tel. broj: 011 3160 248.

Lice za zaštitu podataka o ličnosti će odgovoriti na Vaš upit što je ranije moguće zavisno od kompleksnosti, ali u roku ne dužem od 30 dana od dana prijema takvog upita.

**KOLAČIĆI**

Internet platforme Unije poslodavaca Srbije koriste Kolačiće, odnosno male pakete podataka koji su uskladišteni na računaru (ili drugom uređaju koji lice na koje se podaci odnose koristi za pristup internetu).

Kolačići omogućavaju dodatne funkcionalnosti internet stranice neophodne za poseban prikaz sadržaja.

Kolačići, uobičajeno, ne otkrivaju identitet korisnika već prate i analiziraju ponašanje korisnika na internetu (broj poseta sajtu, prosečno vreme na sajtu, stranice koje otvarate i sl.) i koriste se isključivo za održavanje i poboljšanje funkcionalnosti naše internet prezentacije. U slučaju da Kolačić omogućava pristup identitetu korisnika, tretira se kao bilo koji drugi podaci o ličnosti i primenjuje sve što je rečeno o podacima o ličnosti.

Propisi EU o telekomunikacijama, kao i Zakon o elektronskim komunikacijama („Sl. glasnik RS“, br. 44/2010, 60/2013 - odluka US, 62/2014, 95/2018 - dr. zakon i 35/2023 - dr. zakon), omogućavaju korišćenje Kolačića, pod uslovom da je korisnik (lice na koje se podaci odnose) na jasan i precizan način obavešten o svrsi prikupljanja i obrađivanja Kolačića i da je imao priliku da odbije takvo obrađivanje.

Uklanjanje Kolačića je moguće promenom podešavanja u Vašem internet pretraživaču (Internet Explorer, Firefox, Google Chrome, Opera, Microsoft Edge, Safari itd.). Sačuvani Kolačići mogu biti uklonjeni, ali zavisno od vrste Kolačića takvo uklanjanje može potencijalno umanjiti funkcionalnost platforme.

**RAZNO**

Ova politika stupa na snagu osmog dana od dana objavljivanja na internet prezentaciji Unije poslodavaca Srbije.

Ova politika može biti menjana i dopunjavana, s tim što to ne sme ni na koji način umanjiti nivo pravne zaštite lica na koje se podaci odnose u skladu sa zakonom.

Lice na koje se podaci odnose biće obavešteno o svim bitnim izmenama ove politike uobičajenim sredstvima.